L'Ajuntament de Sagunt inicia la segona fase de repavimentació dels carrers Castella i Lleó, Castella-la Manxa, Palància i Horts
27 d’abril 2022

![](/media/qtqbwhf1/c1-pavi.jpg?width=850&height=566.9886363636364)

Este dimarts va començar la segona fase de repavimentació dels carrers Castella i Lleó, Castella-la Manxa, Palància, Horts i Cabeçol. Estos treballs, promoguts per la delegació de Manteniment de l'Ajuntament de Sagunt, estan consistint bàsicament a fresar el paviment preexistent i a reasfaltar tota eixa superfície.

Els treballs en els diferents vials esmentats tenen un cost total de 147.681,43 euros, IVA inclòs, i al carrer Castella i Lleó afectaran una superfície aproximada d'asfaltat de 750 metres quadrats; igual que al carrer Castella-la Manxa, on ho faran sobre una superfície aproximada de la mateixa grandària; mentre que al carrer Palància s'actuarà en el tram entre els carrers Sagasta i Poeta Llombart, sobre una superfície aproximada de 2.050 metres quadrats; en el carrer dels Horts serà en la part que delimiten els carrers Alorco i Almenara, amb una superfície aproximada de 1.050 metres quadrats; i al carrer Cabeçol, en una superfície d'uns 800 metres quadrats.

![](/media/l5xoys5a/c_pepegil_02.jpg?width=302&height=202&mode=max)«**Lamentem que els treballs causen, d'entrada, molèsties a la ciutadania, però segur que rebran amb els braços oberts estes intervencions que tanta falta fan i que en 2021 no van poder executar-se al no poder formalitzar-se els préstecs per a poder realitzar inversions**», s'ha disculpat el regidor delegat de Manteniment, Pepe Gil. «**Esperem que amb els pressupostos de 2022 puguem procedir a condicionar més carrers**», ha agregat.

Gil ha recordat que en 2021 es van dur a terme inversions que, encara que al seu parer «**han quedat curtes**», segons reconeix, «**sí que han millorat molt alguns dels carrers de la ciutat**», com per exemple la reurbanització de l'avinguda Andoni Sarasola, adjudicada per 319.811,57 euros, IVA inclòs, i que va ser també objecte d'una subvenció per part de la Generalitat, o dels treballs adjudicats per un valor de 228.800,07 euros, IVA inclòs, per a la repavimentació i actuacions d'accessibilitat entre les quals destaquen les dels carrers Montcada, Nicolau Cotanda, Sant Dídac, Manuel Monzó, Felisa Longas, Mar d'Alborán, Sogorb i pujada al Picaio.

![](/media/31ujdvmj/c2-paviment.jpg?width=850&height=566.9886363636364)

![](/media/w5ff3tdg/c3-pavimen.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-inicia-la-segona-fase-de-repavimentacio-dels-carrers-castella-i-lleo-castella-la-manxa-palancia-i-horts/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-inicia-la-segona-fase-de-repavimentacio-dels-carrers-castella-i-lleo-castella-la-manxa-palancia-i-horts/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-inicia-la-segona-fase-de-repavimentacio-dels-carrers-castella-i-lleo-castella-la-manxa-palancia-i-horts/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-inicia-la-segona-fase-de-repavimentacio-dels-carrers-castella-i-lleo-castella-la-manxa-palancia-i-horts/)